Document ID: /roh_data/filtered/fineweb-2-filterrobots_roh.jsonl.gz/10006

Sco er en autras citads enturn l'entir mund han a Genevra passa 10'000 persunas regurdà ier saira a la mort violenta da l'Afroamerican George Floyd en ils Stadis Unids. Ils per gronda part demonstrants giuvens èn sa radunads – tenor las directivas da corona – en gruppas da mintgamai 300 persunas.
Dasper la commemoraziun èsi era ì als organisaturs per critica al rassissem avert e zuppà ch'i dat er en Svizra. Manifestaziuns sumegliantas avevi gia dà questa fin d'emna a Turitg, Basilea, Berna e Neuschatel.
Ier è George Floyd vegnì sepulì a Houston en il Texas.